రాఫెల్ ఒప్పందం వివరాలు ఇవ్వండి - NTNEWS
రాఫెల్ ఒప్పందం వివరాలు ఇవ్వండి
Thu,October 11, 2018 01:45 AM
-ధర, సాంకేతిక వివరాలు అవసరం లేదు
-ఒప్పందానికి సంబంధించిన నిర్ణయ ప్రక్రియ గురించి తెలుపండి
-29లోగా సీల్డు కవర్లో అందజేయండి
-కేంద్రానికి సుప్రీంకోర్టు ఆదేశం
న్యూఢిల్లీ, అక్టోబర్ 10: వివాదాస్పదంగా మారిన రాఫెల్ యుద్ధ విమానాల కొనుగోలు ఒప్పందం, ఆ ఒప్పందాన్ని కుదుర్చుకోవడానికి తీసుకున్న నిర్ణయ ప్రక్రియకు సంబంధించిన వివరాలను సీల్డ్ కవర్లో తమకు అందజేయాలని సుప్రీంకోర్టు బుధవారం కేంద్ర ప్రభుత్వాన్ని ఆదేశించింది. అయితే విమానాల ధర, వాటి సాంకేతిక సమాచారాన్ని మాత్రం పంపాల్సిన అవసరం లేదని తెలిపింది. రాఫెల్ విమాన ఒప్పందంపై దాఖలైన పిటిషన్లపై ప్రధాన న్యాయమూర్తి (సీజేఐ) జస్టిస్ రంజన్ గొగోయ్ నేతృత్వంలోని ధర్మాసనం విచారణ జరిపింది. ఆ ప్రజా ప్రయోజన వ్యాజ్యాలన్నీ రాజకీయ పిటిషన్లని, వాటిని తోసిపుచ్చాలని ప్రభుత్వం కోరింది. అయితే తాము ప్రభుత్వానికి నోటీసు జారీ చేయడం లేదని, కేవలం యుద్ధ విమానాల కొనుగోలు ప్రక్రియకు సంబంధించిన నిర్ణయం చట్టబద్ధమా? కాదా? అన్న విషయాన్ని మాత్రమే తాము తెలుసుకోగోరుతున్నామని సీజేఐ గొగోయ్ పేర్కొన్నారు. తాము కోరిన సమాచారాన్ని ఈ నెల 29లోగా అందజేయాలని ధర్మాసనం ఆదేశించింది. ప్రభుత్వం సమాచారం అందించిన రెండు రోజుల తరువాత పిటిషన్లపై విచారణ జరుపుతామని పేర్కొంది.
రాఫెల్ యుద్ధ విమానాల ధర, వాటి అనుకూలతలకు సంబంధించి తాము విచారణ జరుపడం లేదని, కేవలం ఒప్పందం చేసుకోవడానికి గల ప్రాతిపదికను మాత్రమే పరిశీలిస్తామని తెలిపింది.విచారణ సందర్భంగా అటార్నీ జనరల్ కేకే వేణుగోపాల్ మాట్లాడుతూ, న్యాయవాదులు వినీత్ ధండా, ఎంఎల్ శర్మ దాఖలు చేసిన పిటిషన్లలో పేదలకు సంబంధించిన ప్రజా ప్రయోజనం ఏమీ లేదని, ఇవి కేవలం రాజకీయ ప్రయోజనాలకు సంబంధించిన వ్యాజ్యాలని పేర్కొన్నారు. రాఫెల్ ఒప్పందానికి సంబంధించి ఇప్పటికే దేశంలో ఓ రాజకీయ పోరాటం జరుగుతున్నదని, ఎన్నికలు జరిగే సంవత్సరంలో ఇటువంటి పిటిషన్లను విచారణకు స్వీకరించడం వల్ల వాటిని రాజకీయంగా ఉపయోగించుకొనే అవకాశం ఉన్నదని అన్నారు.
ప్రభుత్వం తీసుకున్న విధానపరమైన నిర్ణయాలను న్యాయపరంగా సమీక్షించకూడదని చెప్పారు. న్యాయస్థానం జారీ చేసే నోటీసు ప్రధానమంత్రి వద్దకు వెళుతుందని, అందువల్ల ఇటువంటి పిటిషన్లను ప్రోత్సహించవద్దని కోరారు. ఈ వాదనపై స్పందించిన ధర్మాసనం, తాము పిటిషన్లలో చేసిన ఆరోపణలను పరిగణనలోకి తీసుకోవడం లేదని, ప్రభుత్వానికి నోటీసు కూడా జారీ చేయడం లేదని, కేవలం తమ సంతృప్తి కోసం సమాచారాన్ని కోరుతున్నామని తెలిపింది.
రాఫెల్‌కు రిలయెన్స్ తప్పనిసరి!
-ఈ షరతు ఒప్పందంలోనే ఉంది
-బయటపెట్టిన ఫ్రెంచ్ పత్రిక మీడియాపార్ట్
న్యూఢిల్లీ/పారిస్, అక్టోబర్ 10: రాఫెల్ యుద్ధ విమానాల కొనుగోలు ఒప్పందం ఇప్పటికే రగిల్చిన రాజకీయ చిచ్చుకు మరింత ఆజ్యం పోసే పత్రాన్ని ఫ్రెంచ్ పత్రిక మీడియాపార్ట్ బుధవారం బయటపెట్టింది. భారత్‌కు రాఫెల్ యుద్ధ విమానాలను సరఫరా చేసే కాంట్రాక్టును పొందిన ఫ్రెంచ్ సంస్థ డస్సాల్ట్ ఏవియేషన్‌కు చెందిన ఓ రహస్య పత్రాన్ని తాము సేకరించామని ఆ పత్రిక తెలిపింది. ఆ పత్రం ప్రకారం, రాఫెల్ ఒప్పందంలో అనిల్ అంబానీకి చెందిన రిలయెన్స్ డిఫెన్స్ సంస్థను తప్పనిసరిగా తమ సహచర భాగస్వామిగా చేర్చుకోవాలన్న షరతు విధించారని వెల్లడించింది. రిలయెన్స్ సంస్థను భాగస్వామిగా చేర్చుకోవాలని భారత ప్రభుత్వమే ప్రతిపాదించిందని ఫ్రాన్స్ అధ్యక్షుడు ఫ్రాంకోయిస్ హోలాండే గత నెలలో వెల్లడించిన సంగతి తెలిసిందే.
ఈ ఆరోపణను అప్పుడే తోసిపుచ్చిన డస్సాల్ట్ సంస్థ, రిలయెన్స్‌ను భాగస్వామిగా చేర్చుకోవాలన్నది తమ నిర్ణయమేనని పేర్కొంది. కానీ భారత్, ఫ్రాన్స్‌ల మధ్య కుదిరిన రాఫెల్ ఒప్పందంలోనే రిలయెన్స్ సంస్థ పేరును ప్రస్తావించారని, విదేశీ భాగస్వామిగా ఆ సంస్థను చేర్చుకోవాలన్న నిబంధన విధించారని మీడియాపార్ట్ తాజాగా సేకరించిన పత్రం ఆధారంగా వెల్లడించింది. వేల కోట్ల అప్పుల్లో ఉన్న తన పారిశ్రామిక మిత్రుడు అనిల్ అంబానీని గట్టెక్కించేందుకు ప్రధానమంత్రి మోదీ స్వయంగా రాఫెల్ కాంట్రాక్టులో భాగస్వామిగా ఆయనను ప్రతిపాదించారని ప్రతిపక్ష పార్టీలు ఆరోపిస్తున్నాయి.
rafel oppandam vivaraalu ivvandi - NTNEWS
rafel oppandam vivaraalu ivvandi
Thu,October 11, 2018 01:45 AM
-dhara, saanketika vivaraalu avasaram ledu
-oppandaaniki sambandhinchina nirnaya prakriya gurinchi telupandi
-29loga seeldu kavarlo andajeyandi
-kendraaniki supreenkortu aadesam
newdhilly, actober 10: vivaadaaspadamgaa maarina rafel yuddha vimaanaala konugolu oppandam, aa oppandaanni kudurchukovadaaniki teesukunna nirnaya prakriyaku sambandhinchina vivaraalanu seald kavarlo tamaku andajeyaalani supreenkortu budhavaaram kendra prabhutvaanni aadesinchindi. ayithe vimaanaala dhara, vaati saanketika samaachaaraanni maatram pampaalsina avasaram ledani telipindi. rafel vimana oppandampai daakhalaina pititionlapy pradhaana nyaayamuurti (cgi) justis ranjan gogoy netrutvamloni dharmasana vichaarana jaripindi. aa praja prayojana vyaajyaalannii rajakeeya pititionlani, vaatini tosipuchhaalani prabhutvam korindi. ayithe taamu prabhutvaaniki notisu jaarii cheyadam ledani, kevalam yuddha vimaanaala konugolu prakriyaku sambandhinchina nirnayam chattabaddhama? kaadaa? anna vishayaanni matrame taamu telusukogorutunnama cgi gogoy perkonnaru. taamu korina samaachaaraanni ee nela 29loga andajeyaalani dharmasana aadesinchindi. prabhutvam samacharam andinchina rendu rojula taruvaata pititionlapy vichaarana jaruputamani perkondi.
rafel yuddha vimaanaala dhara, vaati anukuulatalaku sambandhinchi taamu vichaarana jarupadam ledani, kevalam oppandam chesukovadaniki gala praatipadikanu matrame pariseelistaamani telipindi.vichaarana sandarbhamgaa atarni janaral keke venugopal maatlaadutuu, nyaayavaadulu vineet dhanda, ml sharma daakhalu chesina pititionlalo pedalaku sambandhinchina praja prayojanam emi ledani, ivi kevalam rajakeeya prayojanaalaku sambandhinchina vyaajyaalani perkonnaru. rafel oppandaaniki sambandhinchi ippatike desamlo oo rajakeeya poratam jarugutunnadani, ennikalu jarige samvatsaramlo ituvanti pititionlanu vichaaranaku sweekarinchadam valla vaatini raajakeeyamgaa upayoginchukone avakaasam unnadani annaru.
prabhutvam teesukunna vidhaanaparamaina nirnayaalanu nyaayaparamgaa sameekshinchakudadani cheppaaru. nyaayasthaanam jaarii chese notisu pradhaanamantri vaddaku velutundani, anduvalla ituvanti pititionlanu prothsahinchavaddani koraru. ee vaadanapai spandinchina dharmasana, taamu pititionlalo chesina aaropanalanu parigananaloki teesukovadam ledani, prabhutvaaniki notisu kuudaa jaarii cheyadam ledani, kevalam tama santrupti kosam samaachaaraanni korutunnamani telipindi.
raafeleku reliance tappanisari!
-ee sharatu oppandamlone undi
-bayatapettina french patrika mediapart
newdhilly/paris, actober 10: rafel yuddha vimaanaala konugolu oppandam ippatike ragilchina rajakeeya chichuku marinta aajyam pose patraanni french patrika mediapart budhavaaram bayatapettindi. bhaarathnaku rafel yuddha vimaanaalanu sarafara chese contractunu pondina french samstha dussalt eviyeshaneku chendina oo rahasya patraanni taamu sekarinchaamani aa patrika telipindi. aa patram prakaaram, rafel oppandamlo anil ambaniki chendina reliance defens samsthanu tappanisarigaa tama sahachara bhagaswamiga cherchukovalanna sharatu vidhinchaarani velladinchindi. reliance samsthanu bhagaswamiga cherchukovalani bhaarata prabhutvame pratipaadinchindani frans adhyakshudu francois holande gatha nelalo velladinchina sangati telisinde.
ee aaropananu appude tosipuchina dussalt samstha, relayensenu bhagaswamiga cherchukovalannadi tama nirnayamenani perkondi. cony bharat, fransela madhya kudirina rafel oppandamlone reliance samstha paerunu prastaavinchaarani, videshee bhagaswamiga aa samsthanu cherchukovalanna nibandhana vidhinchaarani mediapart taajaagaa sekarinchina patram aadhaaramgaa velladinchindi. vela kotla appullo unna tana paarisraamika mitrudu anil ambaaneeni gattekkinchenduku pradhaanamantri modii swayamgaa rafel contractulo bhagaswamiga aayananu pratipaadinchaarani pratipaksha paarteelu aaropistunnaayi.